કાર્યક્રમમાં સમાજ સુરક્ષા ખાતાના પ્રોબેશન ઓફિસર મનીષાબેન જેઠવાએ બાળકોને લગતાં કાયદા અને સરકાર તરફથી મળતા લાભો અંગે સમજણ પૂરી પાડી હતી અને ભારત સરકારની સંકલિત બાળ સુરક્ષા યોજના વિષે વિસ્તૃતમાં જાણકારી આપી હતી. જિલ્લા સરકારી વકીલ ડી.એ.પટેલે કાર્યક્રમનો હેતુ વિષે સમજાવી બાળકોને આ ઉંમરે પ્રાથમિક રીતે કાયદાકીય સમજ આપવામાં આવે તો ખૂબ જ ઉપયોગી છે તેમ જણાવી પ્રાસંગિક ઉદબોધન કર્યું હતું.